|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 17.4.2024. године

МЕДИЈИМА

**НАЈАВА ЗА МЕДИЈЕ**

**Представљање пројеката првог позива Интеррег програма за дунавски регион 2021-2027**

Пројекти одобрени у првом позиву Интеррег програма за дунавски регион биће представљени у четвртак, 18. априла 2024., у Сарајеву (хотел *Ibis Styles*) на имплементацијској радионици, коју за пројектне партнере из Босне и Херцеговине организује Дирекција за европске интеграције у сарадњи са Министарством финансија и трезора БиХ, те уз подршку Управљачког тијела и Заједничког секретаријата Програма.

Ријеч је о 60 пројеката од којих пројектни партнери из БиХ учествују у њих чак 53. Ријеч је о 48 партнерских институција и организација из БиХ, а по први пут у једном транснационалном програму двије од њих имају улогу водећих партнера на пројекту. Укупна вриједност буџета додијељених партнерима из БиХ износи преко 8,5 милиона евра од чега је 7 милиона евра средстава ЕУ.

Први позив резултовао је знатним повећањем броја партнера из БиХ, укључујући и велики број оних који по први пут учествују у програмима територијалне сарадње, а одобрени буџет за бх. партнере је 60% већи него у цијелој претходној програмској фази 2014-2020.

**Изјаве за медије планиране су у 10:15 часова, а медијима ће се обратити:**

* Елвира Хабота, директорка Дирекције за европске интеграције
* Imre Csalagovits, шеф Управљачког тијела Интеррег програма за дунавски регион
* Сања Карановић, ПРЕДА, партнерска организација из БиХ
* Санела Џевлан, СЕРДА, партнерска организација из БиХ
* Бојан Чудић, *ONEX*, партнерска организација из БиХ

**Позивамо Вашу медијску кућу да попрати овај догађај.**

**О Интеррег програму дунавског региона**

Програм за дунавски регион дио је Интеррег породице, која је главни инструмент ЕУ за унапређење регионалног развоја, јачање економске, социјалне и територијалне кохезије. Дунавски програм обухвата 14 држава, од којих је девет из ЕУ, те БиХ, Србију, Црну Гору, Молдавију и Украјину. У програмској перспективи 2021-2027 приоритети Програма су паметнија, зеленија, друштвено отворенија Европа, са бољом регионалном управом. За више информације посјети веб страницу Дирекције: <https://www.dei.gov.ba/bs/teritorijalna-saradnja>



Дирекција за европске интеграције